Гісторыя нашых вёсак, гарадоў — некрануты пласт, і пакуль яшчэ ёсць жывыя яе сведкі, трэба выкарыстоўваць усе магчымасці, каб захаваць, зберагчы спадчыну нашых бацькоў і дзядоў, запісваць песні, прымаўкі, даўнія словы; збіраць і капіраваць старыя фотаздымкі, прадметы быту; ствараць ў кожнай, нават невялікай вёсачцы, музеі… Гэта і будзе найвялікшы ўклад кожнага маладога чалавека ў захаванне нашай агульнай беларускай спадчыны для будучых пакаленняў.